[{"text_idx": "#000010", "text": "Gerra Zibilean bonbardatu zituz\u00adten herriekin jarri zen kontaktuan 2011n Bizkaiko Foru Aldundia, \u201cZe\u00adrutik sua dator!\u201d dokumentala egin ahal izateko eta 75. urteurrena os\u00adpatzeko. Herri bakoitzak bideo za\u00adtiak grabatu behar izan zituen eta Galdakaon Eunate Barroetak eta beste herritar batzuek parte hartu zuten zeregin horretan. Talde horre\u00adtan egon ziren batzuek ikusi zuten bazegoela beharra Galdakaon ere gertatu zenaren, bonbardaketaren inguruan beste lan bat egiteko: \u201cDo\u00adkumentalak guregan interesa piztu zuen, baita gehiago egiteko beha\u00adrra ere\u201d, dio Eunate Barroeta kideak. Orduan, Galdakao Gogora Oroimen Historikoa Berreskuratzeko Elkartea sortzea erabaki zuten."}, {"text_idx": "#000013", "text": "Galdakaoko bonbardaketa maia\u00adtzaren 18an izan zen eta hogeita lau hildako utzi zituen: \u201cFamatuena Plazakoetxen bota zuten bonba da: hogeita bi pertsona hil zituzten. Ba\u00adbesleku bat zegoen bertan -oraindik ere badago-, baina guztiak ez ziren sartzera heldu. Gero, bunkerrak eza\u00adgutzen ikusi dugu beste bonba asko bota zituztela. Bonba horiek utzi zi\u00adtuen arrastoak ikus daitezke egun\u201d."}, {"text_idx": "#000014", "text": "Elkartea sortu zenetik, bunkerrak eta \u2018nido de ametralladora\u2019 dela\u00adkoak aurkitzen hasi ziren eta dagoe\u00adneko hogeita hamar baino gehiago topatu dituzte Galdakaon: \u201cJen\u00addearen testigan\u00adtzei esker aurkitu ditugu, baita lu\u00adbakiak ere\u201d, dio Nagore Ferreirak. Eta ezagutzera emateko helbu\u00adruarekin, ibilbide moduko bat egin dute."}, {"text_idx": "#000015", "text": "Era berean, hilobiak topatzen hasi dira: \u201cOraindik egiteke dauka\u00adgu lana, baina zerbaitekin hasi gara. Adibidez, Kortederra inguruan, Le\u00admoatik gertu, \u2018Hilen lekua\u2019 aurkitu dugu\u201d, dio Barroetak. Bertan, Aran\u00adzadi Elkartearekin batera elkarla\u00adnean aritu dira: \u201cLekukotza batzuk batu genituen, gudari batzuk Kor\u00adtederran hilobiratuta zeudela esan ziguten eta Aranzadirekin harreme\u00adtan jarri ginen lanean has zitezen\u201d, dio Ferreirak. Galdakaoko Altamira, Arteta eta Bengoetxe auzoetan ere izan dira Aranzadikoak lanean, \u201cbai\u00adna oraingoz ez dute ezer topatu\u201d. Eunate Barroetaren esanetan, \u201cle\u00adkukoek esaten digutenaren arabe\u00adra guk txosten bat egiten dugu eta Aranzadira bidaltzen dugu. Ondo\u00adren, zerrenda bati jarraipena ema\u00adnez, lekuak ikuskatzera etortzen dira\u201d."}, {"text_idx": "#000016", "text": "Galdakao Gogora elkartearen kanpo\u00adra begirako ekintzen artean nabar\u00admenena Oroimenaren Astea da, \u201cbai\u00adna barruko lana urte osoko lana da, hau da, testigantzak batu, hilobiak bi\u00adlatu eta bunkerrak aurkitu eta garbi\u00adtzea da gure zeregina\u201d, dio Barruetak."}, {"text_idx": "#000017", "text": "Oroimenaren Astea 2012. urtean hasi ziren antolatzen. Bi asteburu hartzen ditu eta bakoitzean ibilaldi bat antolatzen dute Burdin Hesia ze\u00adgoen inguruetan. Erakusketak eta hi\u00adtzaldiak ere prestatzen dituzte."}, {"text_idx": "#000018", "text": "2015eko Oroimenaren Astea maiatzaren 16tik 24ra ospa\u00adtuko da. Burdin Hesia ikus\u00adteko bi irteera antolatu ditu Galdako Gogora Elkarteak bi larunbatetan, Bekelarre, Alta\u00admira eta Olabarriko aztarnak ikusteko. Hitzordua 09:00etan jarri dute Galdakaoko uda\u00adletxearen aurrean eta anto\u00adlatzaileek adierazi dutenez, \u201coinetako erosoak jantzi eta ibiltzeko gogoa ekartzearekin nahikoa da\u201d."}, {"text_idx": "#000022", "text": "Manta elektriko batek kea sortu du Extremadura kaleko etxebizitza batean, Basaurin"}, {"text_idx": "#000027", "text": "\u2018Bidegorria Galdakaora Orain\u2019 aldarrikatzeko urteko lehen martxa antolatu dute larunbatean"}, {"text_idx": "#000032", "text": "Mercabilbaotik Soloarteko futbol zelaira arteko ibaiertzeko horma indartuko du Basaurik"}]